**ԱՄՓՈՓԱԹԵՐԹ**

 «**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ԴԵԿՏԵՄԲԵՐԻ 27-Ի N 1532-Ա ՈՐՈՇՄԱՆ** **ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ**

|  |  |
| --- | --- |
| 1. ՀՀ ոստիկանություն | 19.05.2021 |
| 1/21/31715-21 |
| 1. Նախագծի վերաբերյալ առարկություններ և առաջարկություններ չկան: | Ընդունվել է ի գիտություն |
| 2. ՀՀ պաշտպանության նախարարություն | 17.05.2021 |
| ՊՆ/510/2636-2021 |
| 1. Նախագծի վերաբերյալ դիտողություններ և առաջարկություններ չկան: | Ընդունվել է ի գիտություն |
| 3. ՀՀ պետական եկամուտների կոմիտե | 13.05.2021 |
| 01/3-4/28826-2021 |
| 1. Նախագծի վերաբերյալ առաջարկություններ չկան: | Ընդունվել է ի գիտություն |
| 4. ՀՀ ֆինանսների նախարարություն | 21.05.2021 |
| 01/25/8178-2021 |
| 1. Նախագծի վերաբերյալ առաջարկություններ չկան: | Ընդունվել է ի գիտություն |
| 5. ՀՀ էկոնոմիկայի նախարարություն | 10.06.2021 |
| 05/7549-2021 |
| Լրացուցիչ հստակեցման կարիք ունի, թե արդյո՞ք «Զվարթնոց» միջազգային և Գյումրու «Շիրակ» օդանավակայանների 2018-2022թթ․–ի «Մաստեր պլանի» խմբագրված նախագիծն ամբողջությամբ փոխարինելու է 2018 թվականի դեկտեմբերի 27-ի N 1532-Ա Կառավարության որոշմանը, թե՞ անհրաժեշտ է այն դիտարկել որպես լրացում/փոփոխություն կատարելու նախագիծ։ «Մաստեր պլանի» նախագծի 7-րդ՝ «Ֆինանսական վերլուծություն», բաժնում ներկայացված է 14% տնտեսական շահութաբերություն (IRR), սակայն բացակայում են դրա հիմքում ընկած հաշվարկները և հիմնավորումները՝ Կոնցեսիոն Համաձայնագրի 3.1 հոդվածի համաձայն։ Այս կապակցությամբ առաջարկում ենք ներկայացնել նշված 14% տնտեսական շահութաբերության (IRR) հաշվարկի մեթոդաբանությունը, ինչպես նաև դրա հիմքում ընկած նախկինում հաստատված «Մաստեր պլաններով» կատարված ներդրումները՝ ըստ տարիների։«Մաստեր պլանի» նախագծի 7-րդ բաժնում. «Ներդրումների ցանկը, որը ներկայացված է ԱՄՆ դոլարով» աղյուսակին ի լրումն խնդրում ենք ներկայացնել վերջինիս շրջանակներում կատարված ներդրումները՝ ըստ տարիների, պլանավորված և փաստացի սյունակներով, այդ թվում՝ Շիրակ օդանավակայանի թռիչքուղու վերանորոգման կարգավիճակը, ինչպես նաև նույն աղյուսակում անհրաժեշտ է հստակեցնել նշված «հիմնական ակտիվներ» հասկացությունը։2018-2022թթ․-ի «Մաստեր պլանով» նախատեսված ներդրումներում, որոնք ընդհանրապես չեն իրականացվելու, անհրաժեշտ է հստակեցնել «Ժամանման սրահի ընդլայնում - $ 100 000» հատվածը, քանի որ «Ժամանման սրահի ընդլայնումը» ներառված է նաև նույն գլխի «Ներդրումների ցանկը ԱՄՆ դոլարով» աղյուսակում՝ 1 700 000 ԱՄՆ դոլար արժողությամբ։Հին օդանավակայանի աշտարակի ամրացման աշխատանքները հանվել են խմբագրված «Մաստեր պլանի» նախագծից։ ՀՀ պետական բյուջեի վրա տվյալ որոշման հնարավոր ազդեցությունը գնահատելու համար խնդրում ենք ներկայացնել աշտարակի սեյսմիկ կայունության վերաբերյալ տեղեկությունները, ինչպես նաև ամրացման աշխատանքների արժեքի գնահատումը և անհրաժեշտ աշխատանքների գույքագրման արդյունքները։Խմբագրված Մաստեր պլանի նախագծում ներկայացված են ուղևորափոխադրումների և բեռնափոխադրումների թարմացված կանխատեսումները, սակայն ներկայացված չեն դրա արդյունքում ակնկալվող շահույթի կանխատեսումները։ Հաշվի առնելով ոլորտի վերականգնման աճի տեմպը, ինչպես նաև «Արմենիա միջազգային օդանավակայաններ» ՓԲ ընկերության (այսուհետ՝ Ընկերություն) վարկային պարտավորությունները՝ վերոնշյալ տվյալները կարևոր են Ընկերության ռիսկերը միջնաժամկետ կտրվածքով գնահատելու համար։ Այս առնչությամբ խնդրում ենք նաև ներկայացնել գործող վարկերի սպասարկման ժամանակացույցը՝ ըստ կիսամյակների, արժույթների և մայր գումար/տոկոսավճար տարանջատմամբ։Միաժամանակ, հայտնում ենք, որ հաշվի առնելով ներկայացված փաթեթի ծավալը՝ ՀՀ էկոնոմիկայի նախարարության կողմից հավելյալ նկատառումներ լինելու դեպքում լրացուցիչ կտրամադրվի։ | Ընդունվել է ի գիտություն Փոփոխություններ կատարելու դեպքում այն անհրաժեշտ կլինի կրկին շրջանառել համապատասխան գերատեսչությունների շրջանում, ինչի արդյունքում որոշման ընդունման գործընթացը կարող է ձգձգվել, մինչդեռ ««Արմենիա» միջազգային օդանավակայաններ» ՓԲԸ-ը կողմից «Շիրակ» օդանավակայանի վազքուղու վերանորոգման աշխատանքներն անհարժեշտ է սկսել հնարավորինս շուտ՝ սեզոնային առանձնահատկություններով պայմանավորված։Անհրաժեշտ փոփոխություններով նախագիծը կարող է լրամշակվել համապատասխան նախարարական կոմիտեում քննարկման արդյունքների հիման վրա |
| 6. ՀՀ արտակարգ իրավիճակների նախարարություն | 12.05.2021 |
| 01/01.1/2431-2021 |
| 1. Նախագծի վերաբերյալ առարկություններ և առաջարկություններ չկան: | Ընդունվել է ի գիտությոն |
| 7. ՀՀ արտաքին գործերի նախարարություն  | 14.05.2021 |
| 1111/19507-21 |
| 1. Նախագծի վերաբերյալ առարկություններ չկան: | Ընդունվել է ի գիտությոն |
| 8. ՀՀ ազգային անվտանգության ծառայություն | 25.05.2021 |
| 7/3-656 |
| 1. 1-ին կետում «հաստատման մասին» բառերը փոխարինել «հաստատելու մասին» բառերով։2. Հավելվածի 11.3 կետում «01.11.1994թ», «22.12.1999թ․» և «03.05.2000թ․» թվերը համապատասխանաբար փոխարինել «11.10.1994թ․», «23.11.1999» և «03.04.2000թ․» թվերով։Նույն կետում «Բնապահպանության» և «Գյուղատնտեսության» բառերը համապատասխանաբար փոխարինել «շրջական միջավայրի» և «էկոնոմիկայի» բառերով՝ համաձայն «Կառավարության կառուցվածքի և գործունեության մասին» օրենքի։ 3. 11.5 կետի առաջին տողում «միջավայրի» բառից հետո ավելացնել «վրա» բառը՝ համաձայն «Շրջակա միջավայրի վրա ազդեցության գնահատման և փորձաքննության մասին» օրենքի։ | 1. Ընդունվել է՝ որոշման նախագծում կատարվել է փոփոխություն։2. Ընդունվել է՝ որոշման նախագծում կատարվել են փոփոխություններ։Ընդունվել է՝ որոշման նախագծում կատարվել են փոփոխություններ։Ընդունվել է՝ որոշման նախագծում կատարվել է փոփոխություն։  |
| 8. ՀՀ Արդարադատության նախարարություն | 12.07.2021 |
| //20460-2021 |
| «Հայաստանի Հանրապետության կառավարության 2018 թվականի դեկտեմբերի 27-ի N 1532-Ա որոշման մեջ փոփոխություն կատարելու մասին» Հայաստանի Հանրապետության կառավարության որոշման նախագծի վերաբերյալ հայտնում ենք հետևյալը՝1. Անհրաժեշտ է նախագծի կետերի ենթակետերի և պարբերությունների համարակալումը իրականացնել համապատասխանեցնել «Նորմատիվ իրավական ակտերի մասին» ՀՀ օրենքի 14-րդ հոդվածի 5-րդ մասի պահանջներին, որի համաձայն՝ «Ենթաօրենսդրական նորմատիվ իրավական ակտերում դրույթները շարադրվում են հերթական համար ունեցող կետերի տեսքով: Կետերը կարող են բաժանվել միայն համարակալված ենթակետերի, իսկ ենթակետերը` միայն համարակալված պարբերությունների: Կետերը համարակալվում են արաբական թվանշաններով, որոնք տեքստից բաժանվում են միջակետով: Ենթակետերը համարակալվում են արաբական թվանշաններով, որոնք տեքստից բաժանվում են փակագծով: Պարբերությունները համարակալվում են հայերենի այբուբենի փոքրատառերով, որոնք տեքստից բաժանվում են միջակետով»:  2. Անհրաժեշտ է նախագծի հավելվածի վերնագրում նշված «ՄԱՍՏԵՐ ՊԼԱՆԻ ՈՒՂՂՈՒՄ» բառերը փոխարինել «ՄԱՍՏԵՐ ՊԼԱՆ» բառերով, ինչպես նաև անհրաժեշտ է նախագծի հավելվածում նշել Հայաստանի Հանրապետության կառավարության 2018 թվականի դեկտեմբերի 27-ի N 1532-Ա գործող որոշման հավելվածի վավերապայմանները: Միևնույն ժամանակ, նախագծի վերաբերյալ հարկ ենք համարում ներկայացնել հետևյալ՝Որոշման նախագծով նախատեսվում է Հայաստանի Հանրապետության կառավարության 2018 թվականի դեկտեմբերի 27-ի «Զվարթնոց» միջազգային և Գյումրու «Շիրակ» օդանավակայանների 2018-2022 թվականների մաստեր պլանը հաստատելու մասին» N 1532-Ա կառավարության որոշման հավելվածը շարադրել նոր խմբագրությամբ: Այդ առումով գտնում ենք, որ սույն նախագծով անհրաժեշտ է հստակեցնել նաև ներկայացված նախագծի ընդունման իրավական հիմքը, քանի որ Հայաստանի Հանրապետության կառավարության 2018 թվականի դեկտեմբերի 27-ի նախագծի N 1532-Ա կառավարության որոշման նախաբանում որպես իրավական ակտի ընդունման հիմք նշված է հետևյալը՝ «Համաձայն Հայաստանի Հանրապետության «Քաղաքացիական օրենսգրքի» 436-րդ հոդվածի և ի կատարումն Հայաստանի Հանրապետության կառավարության ու «Կորպորասիոն Ամերիկա Ս. Ա.» ընկերության միջև 2001 թվականի դեկտեմբերի 18-ին ստորագրված պայմանագրի պահանջների՝ Հայաստանի Հանրապետության կառավարությունը որոշում է»:Այդ առումով անհրաժեշտ է նկատի ունենալ «Նորմատիվ իրավական ակտերի մասին» ՀՀ օրենքի 2-րդ հոդվածի 1-ին մասի 5-րդ կետի դրույթները, որտեղ սահմանված է «Անհատական իրավական ակտ» հասկացության սահմանումը, որի համաձայն՝ «Անհատական իրավական ակտ` նորմատիվ իրավական ակտի հիման վրա և դրան համապատասխան ընդունված գրավոր իրավական ակտ, որը սահմանում է վարքագծի կանոն կամ առաջացնում է փաստական հետևանքներ և վերաբերում է միայն դրանում անհատապես նշված անձի կամ անձանց»: Ելնելով վերոգրյալից առաջարկում ենք որոշման նախաբանում հղում կատարել այն իրավական ակտին, որով ՀՀ կառավարությունը լիազորվել է ընդունելու հիշյալ որոշումը: | 1. Ընդունվել է՝ որոշման նախագծում կատարվել է փոփոխություն։2. Ընդունվել է՝ որոշման նախագծում կատարվել են փոփոխություններ։ |